recursal/SuperWikiNEXT-32B huggingface dataset:
**פול אדגר פיליפ מרטין** (באנגלית: **Paul Edgar Philippe Martin**, להאזנה (מידע • עזרה); נולד ב-28 באוגוסט 1938) הוא ראש הממשלה ה-21 של קנדה. כיהן בתפקיד בין 12 בדצמבר 2003 ועד 6 בפברואר 2006.

חייו
----

מרטין נולד ב-28 באוגוסט 1938 בעיר וינדזור, במדינת אונטריו שבקנדה. הוא גדל במשפחת פוליטיקאים, כאשר אביו פול ג'וזף ג'יימס מרטין היה חבר הפרלמנט הקנדי במשך 33 שנה ושר בממשלת הליברלים. אביו היה ממוצא צרפתי ואימו נצר למשפחה מסקוטלנד.

מרטין גדל בסביבה שבה דיברו אנגלית וכדי לשפר את דיבורו בשפה הצרפתית שלחו אותו הוריו לבית הספר הצרפתי "אקול גרנאו". לאחר שסיים את לימודיו הוא המשיך ללמוד באוניברסיטה הקתולית-הצרפתית של אוטווה. הוא סיים תואר בהיסטוריה ובפילוסופיה מבית הספר "סנט מייקל" ב-1961.

מרטין הלך בדרכו של אביו ונרשם לבית הספר למשפטים של טורונטו וסיים בו תואר LLB במשפטים בשנת 1965. באותה שנה נישא לשיילה אן קאן ובהמשך נולדו להם 3 ילדים. מרטין נהיה איש עסקים מצליח ופוליטיקאי, ונבחר לנשיא, CEO, ומנהל קבוצת CSL.

בהמשך כיהן מרטין כעורך דין וכממלא מקום נשיא קבוצת "פאוור קורפוריישן" - חברה המתמחה בעסקי התעשייה והפך למולטי-מיליונר.

הדרך לראשות הממשלה
------------------

בשנת 1988 נבחר לחבר הפרלמנט הקנדי מטעם מחוז "לה סאל-אמרד" במונטריאול.

בפריימריז המפלגה הליברלית של קנדה, היה מועמד לכהונת ראש הממשלה אך ז'אן קרטיין גבר עליו. לאחר מכן בשנת 1993 כאשר ניצחו הליברלים בבחירות, קרטיין מינה אותו לתפקיד שר האוצר, תפקיד שבו מרטין פיתח את קנדה בתחומים רבים. בשנת 2003 נבחר לראש הממשלה לאחר פרישתו של קרטיין.

מרטין הציע להקדים את הבחירות הכלליות שהיו אמורות להתקיים ב-2006 ל-2004 ואכן קיבלו את הצעתו. בבחירות אלה נבחר לראש ממשלת קנדה ה-21 במספר אך ממשלתו הפכה לממשלת מיעוט, בפעם השנייה מאז סוף שנות השבעים.

בבחירות 2006, הפסידו מרטין ומפלגתו את השלטון לסטיבן הרפר שהתמנה לתפקיד ראש הממשלה. מרטין המשיך לשמש כחבר פרלמנט עד בחירות 2008 ולאחריהן פרש מן החיים הפוליטיים.

קישורים חיצוניים
----------------

ויקישיתוף מדיה וקבצים בנושא **פול מרטין** בוויקישיתוף
* 

* אתר האינטרנט הרשמי של פול מרטין (באנגלית)
* פול מרטין בריאיון לטלוויזיה על ספרו האוטוביוגרפי(הקישור אינו פעיל)
* פול מרטין, באתר אנציקלופדיה בריטניקה (באנגלית)

מרטין נואם בפורום הכלכלי העולמי בשנת 2004

| **ראשי ממשלת קנדה** |
| --- |
| 

|  |  |
| --- | --- |
| ג'ון אלכסנדר מקדונלד • אלכסנדר מקנזי • ג'ון אלכסנדר מקדונלד • ג'ון אבוט • ג'ון תומפסון • מקנזי בוול • צ'ארלס טאפר • וילפריד לורייה • רוברט בורדן • ארתור מיין • ויליאם ליון מקנזי קינג • ארתור מיין • ויליאם ליון מקנזי קינג • ריצ'רד בדפורד בנט • ויליאם ליון מקנזי קינג • לואי סן-לורן • ג'ון דיפנבייקר • לסטר פירסון • פייר אליוט טרודו • ג'ו קלארק • פייר אליוט טרודו • ג'ון טרנר • בריאן מלרוני • קים קמפבל • ז'אן קרטיין • פול מרטין • סטיבן הרפר • ג'סטין טרודו | קנדהקנדה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007454169905171
* GND: 120046660
* ISNI: 0000 0001 1487 6829
* LCCN: no94027385
* NKC: jx20091012011
* NSK: 000299603
* SUDOC: 192872966
* Trove: 569234
* VIAF: 10667466
* WorldCat: lccn-no94027385

 |
**שב"י - "שחרור בעלי חיים ישראל"** היא עמותה ישראלית הפועלת לקידום ההכרה בזכויות בעלי החיים ולשינוי היחס כלפיהם. העמותה נוסדה בשנת 2005 על ידי מספר פעילים שפרשו מעמותת אנימלס עקב מחלוקות על דרכי הפעולה. לפי עקרונות העמותה, לבעלי החיים, מתוקף היותם יצורים המסוגלים לחוש, יש זכויות בסיסיות שאסור להפר, כמו הזכות לחיות והזכות לחיות ללא שעבוד וסבל. לפיכך, טבעונות היא בסיס הכרחי להגשמת רעיון זה.

פעילות
------

פעילות העמותה מתרכזת בהגברת מודעות הציבור לתנאי הגידול של בעלי חיים במשקים המתועשים, בתעשיית הביגוד ובתעשיית הבידור על מנת להוביל לשינוי בתפיסה המוסרית כלפיהם, ולהימנעות מצריכת מוצרים ושירותים הכרוכים בסבל בעלי חיים. פעולות העמותה כוללות הפעלת דוכני הסברה ברחבי הארץ, הרצאות בבתי ספר, הפגנות ומיצגים. בספטמבר 2011, השיקה עמותת שב"י את האתר 'מבשלים מחוץ לקופסה' - תוכנית בישול אינטרנטית ללא מזון מן החי. בשנים 2013–2014, הפיקה בשיתוף עמותת אנימלס את מיצג 'היום הבינלאומי להזדהות עם חיות המשקים', אותו כונן פעיל זכויות בעלי החיים, אלכס הרשאפט, בשנת 1983. הפעילות בעמותה נעשית בהתנדבות מלאה מתוך הזדהות אידאולוגית עם רעיונות העמותה.

ראו גם
------

* אנימלס
* האגודה הישראלית נגד ניסויים בבעלי חיים

קישורים חיצוניים
----------------

* 

* אתר האינטרנט הרשמי של שב"י
* שב"י, סרטונים בערוץ היוטיוב
* מבשלים מחוץ לקופסה - תוכנית הבישול של עמותת שב"י
* ארז ארליכמן, לבד בכלוב: הצצה לחיי העגלים ברפתות החלב, באתר ynet, 2 באוקטובר 2013
* שגב בן- דוד, על בשר, מוסר וחיות אחרות, באתר nrg‏, 26 בפברואר 2008
* דן בר-דב, מיצג הזדהות עם בעלי-חיים במשקים בתל אביב, אתר מגפון, 5 באוקטובר 2013
* אורן דותן‏, על קצה המזלג: מדריך לטבעוני המתחיל בפייסבוק, באתר וואלה!‏, 4 במאי 2015
* מי בעד זכויות בעלי חיים? עמותת שב"י, באתר עמותת שקל, 7 בינואר 2010
* שב"י, באתר "גיידסטאר ישראל"
**יוסף מעין** (נולד ב-1931) הוא קצין צה"ל בדימוס, כיהן כראש להק הציוד בדרגת תת-אלוף וכמנכ"ל משרד הביטחון.

ביוגרפיה
--------

נולד בנס ציונה לבתיה ונתנאל מטיוק. התגייס לצה"ל ביוני 1948. לאחר שהודח מקורס טיס יצא ללימודים בבית הספר הטכני של חיל האוויר, סיים קורס טכנאי רדיו ואת הקורס הראשון של טכנאי מכ"ם. ב-1953 נשלח להשתלמות בארצות הברית בבסיס חיל האוויר האמריקני קיסלר, במסגרתה הוסמך כקצין מכ"ם מוטס וכמדריך טכני. בשובו לישראל מילא תפקידי הדרכה ופיקוד בהם מפקד מגמת מכשירים ומכ"ם בבית הספר הטכני של חיל האוויר, קצין תכנון וראש מדור אחזקת ציוד אלקטרוני במטה החיל.

למד בטכניון וב-1962 סיים בהצטיינות תואר בהנדסת חשמל במגמת בקרה בפקולטה להנדסת חשמל. בשנים 1964–1968 שהה בצרפת כראש צוות הנדסי שפיקח על עבודות חברת דאסו לחיל האוויר. ב-1968 ניהל צוות פיתוח במשרד הביטחון ובשנים 1969–1970 עמד בראש צוות פיתוח מערכת נשק בתעשייה האווירית. ב-1971 מונה לראש ענף קשר וניווט, ראש ענף לוחמה אלקטרונית וסגן ראש מדור ציוד למערכות במחלקת הציוד של חיל האוויר. ב-1974 מונה לראש להק ציוד בדרגת תת-אלוף.

ב-1978 השתחרר מצה"ל ובאוגוסט אותה שנה מונה למנכ"ל משרד הביטחון, כיהן בתפקיד עד 1982. בתקופתו בתפקיד התמודד עם השלכות הסכם השלום בין ישראל למצרים שחייבו את פינוי חצי האי סיני, העתקת בסיסי צה"ל ובניית מתקנים חדשים רבים.

ב-1985 מונה לנשיא חברת פיברוניקס מחלוצות תעשיית ההיי טק בישראל. כיהן כסמנכ"ל אלרון וכמנכ"ל חברת תדיראן. בשנים 1990–1997 הועסק בחברת UDI של שאול אייזנברג, כיהן כסגן נשיאה וריכז את פעילות הקבוצה בסין. כיום מכהן כיו"ר אר-ג'ט הנדסה העוסקת בפיתוח מנועי סילון.

קישורים חיצוניים
----------------

* המנכ"ל החדש למשרד הבטחון ייכנס מחר לתפקידו, מעריב, 31 ביולי 1978

הערות שוליים
------------

1. ↑  ידיעות אחרונות, ‏יוסף מעיין, יועצו הקרוב של אייזנברג, פורש מהקבוצה, באתר גלובס, 26 באוקטובר 1997

| ראשי להק הציוד בחיל האוויר |
| --- |
| 

|  |
| --- |
| אליעזר בודנקין • הלל אל דאג • יהושע גילוץ • יהודה רבין • אריה הלל • ישראל רוט • חיים ירון • יוסף מעין • מיכה כהן • יצחק גבע • אבנר רז • רמי דותן • יצחק גת • אמנון הררי • אלון דומניס • שמעון שריד • זאב שניר • יעקב בורטמן • רן לוי • רן בשביץ • שמעון צנציפר • שלומי קונפורטי |

 |

| מנכ"לי משרד הביטחון |
| --- |
| 

|  |
| --- |
| לוי אשכול • אליעזר פרי (פרלסון) • פנחס ספיר • זאב שינד • שמעון פרס • אשר בן נתן • משה קשתי • ישעיהו לביא • יצחק עירוני • פנחס זוסמן • יוסף מעין • אברהם בן יוסף • אהרן בית-הלחמי • מנחם מרון • דוד עברי • אילן בירן • עמוס ירון • יעקב תורן • גבי אשכנזי • פנחס בוכריס • אודי שני • דן הראל • אודי אדם • אמיר אשל • אייל זמיר |

 |
החשמלית הנוסטלגית
הכניסה לסימטת הפרחים
**שדרות איסתיקלאל** (טורקית **İstiklal Caddesi** - "**שדרות העצמאות**") הן שדרה ידועה ברובע בייאואולו (Beyoğlu) באיסטנבול שבטורקיה. שדרות איסתיקלאל מובילות מתחנת הטונל העליונה שבגלאטה לכיוון צפון-מזרח ומסתיימת בכיכר טקסים הנמצאת בשכונה הנושאת את אותו שם. השדרה שאורכה כ-1,600 מטר היא מדרחוב מסחרי אלגנטי, שלאורכו מסעדות וחנויות מכל הסוגים, מספר קונסוליות, כנסיות ובתי מגורים בעלי חזיתות מרשימות.

לאורך השדרה עובר קו החשמלית הנוסטלגית, המקשר בין שני קצותיה. בעבר הייתה השדרה ידועה בשם "ג'דה-אי כביר" (Cadde-i Kebir - "השדרה הגדולה") בפי הטורקים ו"גרנד רו דה פרה" (Grande rue de Péra - "הרחוב הגדול של פרה") בפי הזרים ("פרה" היה שמו הקודם של רובע בייאואולו). במאה ה-19 נחשבה השדרה לאזור היוקרתי באיסטנבול ושימשה מרכז לאוכלוסייה הזרה שהתגוררה בה. לאחר עצמאות טורקיה ב-1923 שונה שמה של השדרה והיא איבדה מחשיבותה. רק לקראת סוף המאה ה-20 שבה השדרה לימי זוהרה ותפסה שוב מעמד מרכזי בחיי העיר, ובשנת 1990 חודשה פעולתה של החשמלית הנוסטלגית לאורכה.

בחלקה הדרום-מערבי של השדרה, סמוך לתחנת הטונל, שוכנים מבנים שנבנו במהלך ימי הביניים עת ישבו במקום בני ג'נובה. כאן נמצא גם "בית הספר התיכון הגרמני" (גרמנית Deutsche Schule Istanbul; טורקית Özel Alman Lisesi).

בערך במרכז השדרה שוכנת כיכר גלאטסראי (Galatasaray Meydanı - "כיכר ארמון גלאטה") אשר קיבלה את שמה מהארמון הג'נובזי הניצב דרומית-מזרחית לה והמשמש כאחד ממוסדות החינוך הוותיקים במדינה. המבנה שימש בתקופת האימפריה העות'מאנית כמשכנו של "בית הספר הקיסרי גלאטסראי" (Galata Sarayı Enderun-u Hümayunu) שהוקם ב-1481, וכיום הוא מעונו של תיכון גלאטסראי (Galatasaray Lisesi).

סמוך לארמון, מצדה השני של השדרה, נמצאת "סימטת הפרחים" (Çiçek Pasajı), שבמאה ה-19 שימשה למגורים וכרחוב מסחרי מקורה. כיום הסימטה מאוכלסת בצפיפות במסעדות, ובסמוך לה שוכן שוק הדגים (Balık Pazarı). השדרה מסתיימת בכיכר טקסים, שהיא אחד האתרים המרכזיים בעיר ומרכז תחבורתי חשוב.

ב-19 במרץ 2016 התרחש בשדרה פיגוע התאבדות שבו נרצחו ארבעה אנשים.

ב-13 בנובמבר 2022 התרחש בשדרה פיגוע שבו נרצחו שמונה אנשים.

קישורים חיצוניים
----------------

ויקישיתוף מדיה וקבצים בנושא **שדרות איסתיקלאל** בוויקישיתוף
* תמונות מהשדרה
**קול הכנרת** היא תחנת רדיו אזורית המשדרת בתדר 106FM. התחנה נכללת תחת ההגדרה "רדיו חינוכי" או "רדיו אוניברסיטאי". התחנה ברובה מופעלת על ידי סטודנטים מהמכללה האקדמית כנרת בעמק הירדן, כחלק מלימודיהם במחלקה לתקשורת, ועל ידי תושבים באזור עמק הירדן.

עד להקמת תאגיד השידור הציבורי בשנת 2017 הייתה התחנה נתמכת על ידי רשות השידור, עם העברת האחריות מרשות השידור לתאגיד השידור הציבורי עתיד התחנה אינו ברור (יחד עם עתידן של תחנות רדיו חינוכיות ואוניברסיטאיות נוספות).

הקמת התחנה ואופייה
------------------

התחנה הוקמה בשנת 1991.

על פי החזון שהוגדר עבורה, היא הוקמה כדי להוות חוליה מקשרת ברדיו האזורי באזור צפון עמק הירדן עד דרום רמת הגולן כולל טבריה (לה מוקדשת רצועת שידור בימות השבוע בשעות מסוימות), ויתר יישובי הכנרת, תוך כדי נתינת ביטוי ל"רעיונות הדור הבא של אנשי התקשורת" כלשונם, ותוך כדי כך להכשיר סטודנטים להשתלבות בתעשיית הרדיו.

מאז הקמתה פועלים בה שדרים מתנדבים, רובם סטודנטים מהמחלקה לתקשורת של מכללת כנרת, וחלקם תושבים מישובי הסביבה. את רצועת השידורים העירונית "קול טבריה" מפעילים תלמידי בתי הספר העל יסודיים מהעיר.

לטענת מפעילי התחנה, היא מדגישה את הז'אנרים המוזיקליים שלדעתם לא מקבלים כיסוי מספיק ב"תחנות המיינסטרים" כמו מוזיקת טראנס, רוק פסיכדלי, רית'ם אנד בלוז, פאנק, מטאל, בלוז, פולק, אינדי ורוק אלטרנטיבי, מוזיקת עולם ועוד.

התחנה אינה משדרת פרסומות.

תוכניות שבועיות
---------------

בין התוכניות השבועיות:

* **רגוע לסוף שבוע עם בני בר יהודה - שישי ב-10:00** - בני בר יהודה מראיין בעלי מקצוע חופשיים
* **שיחות בשישי עם נילי ליבוביץ' - שישי ב-11:00** - נילי ליבוביץ' מראיינת שלושה אנשים המשלבים מקצועות שונים.
* **במצב עכשיו עם אלון אבירם - חמישי ב-17:00** - מוזיקה ואקטואליה.
* **משהו טוב לנשמה עם ניתאי חבשוש - שני ב-19:00** - ראיון עם יזמים על עשייה חיובית בתחום הציבורי.
* **שירי לי כנרת עם יורם נחמיאס - שני ב-20:00** - שירים עבריים וראיונות
* **אוסף יוסף עם איתי יוסף - שלישי ב-17:00** - תוכנית מוזיקה בעל גוון אלטרנטיב-אינדי
* **רדיוטק - עם חיים ברזילי - חמישי 20:00** מסיבת סוף שבוע עם להיטי שנות ה-70-80 לפתיחת סוף השבוע

קישורים חיצוניים
----------------

* קול הכנרת, ברשת החברתית פייסבוק
* האזנה לשידורי התחנה, באתר RLive
* מידע על התחנה, באתר המכללה האקדמית כנרת

הערות שוליים
------------

1. ↑  "מי יציל את הרדיו החינוכי?" באתר journalism
2. ↑  האזינו לשידור החי ברדיו קול טבריה, באתר עיריית טבריה
3. ↑  ראו בפסקה "חזון התחנה"
4. ↑  לוח שידורים, באתר המכללה האקדמית כנרת
**אית'ן אלן היצ'קוק** (באנגלית: **Ethan Allen Hitchcock**‏; 19 בספטמבר 1835 – 9 באפריל 1909) היה איש עסקים אמריקאי, שכיהן כמזכיר הפנים של ארצות הברית בשנים 1899–1907 בממשלי הנשיאים ויליאם מקינלי ותיאודור רוזוולט.

ביוגרפיה
--------

היצ'קוק נולד בספטמבר 1835 במוביל שבאלבמה, בנם של הנרי היצ'קוק (1791–1839), שופט בבית המשפט העליון של אלבמה, ואן ארווין היצ'קוק. הוא היה אחיו של הנרי היצ'קוק, עורך דין שפעל נגד העבדות בארצות הברית; אחיינו של מייג'ור גנרל אית'ן אלן היצ'קוק, נכדו של השופט והתובע הכללי הראשון של ורמונט סמואל היצ'קוק; ונינו של אית'ן אלן (אנ'), גיבור מלחמת העצמאות של ארצות הברית.

מ-1855 עד 1860 עסק היצ'קוק בפעילויות מסחריות בסנט לואיס, ולאחר מכן נסע לסין כדי להצטרף לחברת סחר שפעלה תחת שושלת צ'ינג, בה הפך לשותף בשנת 1866. ב-20 במרץ 1869 נישא היצ'קוק למרגרט דווייט קולייר, והזוג חבק שלוש בנות. בשנת 1872 פרש מהעסקים. כעבור שנתיים שב אל ארצות הברית, ובשנים 1874–1879 היה נשיא של ארגונים אחדים בתעשיות הכרייה ומסילות הברזל. בנוסף, היה חבר ב"אגודת בני המהפכה" (Sons of the Revolution) של מיזורי.

היצ'קוק היה בשנות השישים לחייו כאשר נשיא ארצות הברית ויליאם מקינלי מינה אותו לשליח מיוחד ולציר בכיר באימפריה הרוסית בשנת 1897. בפברואר 1898 הועלה לדרג דיפלומטי של שגריר וציר בעל סמכויות ביצועיות, והיה השגריר הראשון שהוסמך מארצות הברית אל חצרו של הצאר. במהלך אותה שנה מונה למזכיר מחלקת הפנים של ארצות הברית בקבינט של ארצות הברית בממשל ויליאם מקינלי, וגם לאחר רצח מקינלי הוסיף לשרת בתפקיד תחת יורשו, תיאודור רוזוולט. כמזכיר הפנים פעל היצ'קוק לשימור משאבי הטבע של ארצות הברית וארגן מחדש את ניהול ענייני העמים ילידים בארצות הברית.

היצ'קוק נפטר ב-9 באפריל 1909 בוושינגטון הבירה, בגיל 73. היצ'קוק נטמן בבית העלמין בלפונטיין השוכן בסנט לואיס.

קישורים חיצוניים
----------------

ויקישיתוף מדיה וקבצים בנושא **אית'ן היצ'קוק** בוויקישיתוף
* אית'ן היצ'קוק, באתר "Find a Grave" (באנגלית)

הערות שוליים
------------

1. ↑  Rines, George Edwin, ed. (1920). "Hitchcock, Ethan Allen, American politician". Encyclopedia Americana.

| מזכירי הפנים של ארצות הברית |
| --- |
| 

|  |  |
| --- | --- |
| יואינג • מק'קנן • סטיוארט • מקללנד • תומפסון • קיילב סמית' • אשר • הרלן • בראונינג • קוקס • דלאנו • צ'נדלר • שורץ • קירקווד • טלר • למאר • וילאס • נובל • מ. הוק סמית' • פרנסיס • בליס • היצ'קוק • גרפילד • בלינג'ר • פישר • ליין • פיין • פול • וורק • וסט • וילבור • איקס • קרוג • צ'פמן • מקיי • סיטון • יודול • היקל • מורטון • האת'אווי • קלפ • אנדרוס • ואט • קלארק • הודל • לוחאן • בביט • נורטון • קמפת'ורן • סלזאר • ג'וול • זינקי • ברנהרדט • האלנד | החותם של מחלקת הפנים של ארצות הברית |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2007120491
* NARA: 10611974
* SNAC: w6cg0rvc
* VIAF: 53938113
* WorldCat: lccn-no2007120491

 |
**עטלף לוקאס** או **עטלף כהה** (שם מדעי: *Penthetor lucasi*) הוא סוג של עטלף בינוני במשפחת עטלפי הפירות שמצוי בדרום-מזרח אסיה ומהווה מין יחיד בסוגו. הוא תואר מדעית בשנת 1880 על ידי הזואולוג האירי ג׳ורג׳ אדוארד דובסון ונחשב עד 1912 כמין בסוג כלב-מעופף. יש לו 2 תת-מינים. משמעות השם המדעי שלו היא ״עטלף שנמצא באבל״, בהתייחס לצבע הכהה של פרוותו.

תיאור
-----

לעטלף לוקאס גוף קטן, ראש כלבי רחב וחרטום קצר. העיניים גדולות, והאוזניים רחבות עם קצה מעוגל ואונה קטנה. הנחיריים גדולים, בולטים ומופרדים בתלם עמוק. השוקיים ארוכות מאוד וחסרות שיער, הזנב דק, וקרום התעופה האחורי קצר ורצועתי. המין מזוהה באמצעות מורפולוגיה שונה של השיניים, ובכך שהחותכות החיצוניות העליונות כמחצית מגודלן של הפנימיות. אורך הראש והגוף של עטלף לוקאס 85–115 מ״מ, אורך הזרוע 57–62 מ״מ ואורך הזנב 8–13 מ״מ; משקלו עד 44 גרם.

הפרווה של עטלף לוקאס קצרה ודלילה ביחס לכלב המעופף - בפרט באזור העורף והצוואר. צבעה הכללי חום אפרורי או חום כהה והיא נוטה להיות חיוורת יותר בגחון ובצוואר. הראש שחרחר והעורף אפור. הכנפיים שחורות מבריקות או חומות כהות. השוקיים, הזרועות והחוטם ורדרדים.

תפוצה וביולוגיה
---------------

עטלף לוקאס מצוי בדרום-מזרח אסיה; הוא נפוץ בחצי האי המלאי ובאיים סומטרה ובורנאו; באי האחרון הוא מצוי בצד האינדונזי (קלימנטן), בצד המלזי (סארוואק) ובתחומי נסיכות ברוניי. בית הגידול שלו מורכב מיער גשם טרופי בשפלה ובגבעות נמוכות עד רום 600 מטר מעל פני הים.

עטלפי לוקאס לנים בשעות היום במערות ונקיקי סלעים במושבות גדולות של עד 100 פרטים. הם מתעוררים ומתחילים לחפש מזון בשעות הדמדומים באמצעות חוש הריח והראיה. התזונה שלהם מורכבת בעיקר מפירות, והם נוהגים לשאת את המזון ולאכול אותו במקום הלינה. הם מהווים מזיקים משמעותיים למטעי פירות הסמוכים לבית גידולם ומאידך מפיצים זרעים ביערות. עונת הרבייה מסונכרנת עם עונת הגשמים. לאחר ההזדווגות, התפתחות העובר מושהת למשך מספר חודשים עד להתחלת ההיריון בפועל.

מצב
---

עטלף לוקאס מסווג על ידי הרשימה האדומה של IUCN במצב השימור ללא חשש (LC), לאור תפוצתו הרחבה, נוכחותו במספר רב של אזורים מוגנים, סובלנותו להפרעה אנושית בבית הגידול, ואף על פי שמגמת האוכלוסייה בירידה היא אינה עדיין ברמה משמעותית המצדיקה הכללה בקטגוריה מאוימת יותר. האיומים על העטלף קשורים בעיקר לפגיעה בבית הגידול: חציבת אבני גיר בסמוך למערות והפרעה לעטלפים השוכנים בהם, כריתת יערות לצורך תעשיית העץ, המרה למטעים אקזוטיים או הרחבת שטחי חקלאות.

קישורים חיצוניים
----------------

ויקישיתוף מדיה וקבצים בנושא **עטלף לוקאס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  עטלף לוקאס באתר הרשימה האדומה של IUCN
**טיגריס טרינילי** (שם מדעי: *Panthera tigris trinilensis*) הוא תת-מין נכחד של טיגריס, שחי לפני 1.2 מיליון-50,000 שנה ונמצא ביישוב טירניל בג'אווה, אינדונזיה. כעת, שרידי הטיגריס מאוחסנים במוזיאון הלאומי להיסטוריה של הטבע בבליידן, הולנד. למרות שמאובניו נמצאו בג'אווה (שם חי גם טיגריס הג'אווה, שאף הוא נכחד), הטיגריס הטרינילי אינו אב קדמון של טיגריס הג'אווה. בנוסף, גם הטיגריס הבאלינזי לא קשור קשר הדוק לטיגריס הטרינילי, בגלל הבדלי זמן שונים.

הטיגיריס הטרינילי חי באינדונזיה, במיוחד בג'וואה ובטריניל. למרות שהטיגריס הטרינילי אינו אב קדמון ישיר של אף אחד מתת-מיני הטיגריס באינדונזיה, ישנם כמה זואולוגים שסבורים כי הטיגריס הטרינילי אכן אב קדמון לכל תת-מיני הטיגריסים באיים. אולי, משום שבמזרח אסיה נמצאו שרידים של חתולים גדולים מהסוג פנתר. שרידי הטיגריס הקדומים ביותר בג'אווה תוארכו לפליסטוקן מוקדם (לפני 2 מיליון שנה). בתקופה זו הטיגריס היה נפוץ ברחבי מזרח אסיה. עם זאת, ייתכן שבעקבות שינויים אקלימיים ואירועי קרחונים גרמו לשינויים גאוגרפיים חוזרים ונשנים באזור.

טקסונומיה
---------

מחקר רב נעשה על הטיגריס הטרינילי, אך אין מספיק מידע רחב עליו. מדענים גילו מאובן שאכן שייך לתת-המין. עם זאת, היו יותר ספקות לגבי המאובן והאם הוא בכלל של טיגריס טרינילי, עקב גודלו. כיום, נהוג לחשוב כי הטיגריס הטרינילי היה קטן יותר מטיגריס בנגלי ודמה בגודלו לטיגריס הודו-סיני. בדרך כלל, תחרות על מזון בין טורפים גדולים יכולה להוות תמריץ מרכזי של הגדלת משקל הגוף, כך שגם משקלו של הטיגריס הטרינילי היה יותר קטן ביחס לטיגריס בנגלי השוקל 200 ק"ג.

קישורים חיצוניים
----------------

ויקישיתוף מדיה וקבצים בנושא **טיגריס טרינילי** בוויקישיתוף
סמל הקבוצה עד 2012
סמל הקבוצה עד 2005
**שארקס דאנטיב** (בצרפתית: **Sharks d'Antibes**) היא קבוצת כדורסל צרפתית מהעיר אנטיב. המתמודדת בפרו B.

היסטוריה
--------

הקבוצה הוקמה בשנת 1933 והייתה גורם משמעותי בצמרת בשנים 1950-1960 ובשנת 1970, בה זכתה באליפות הראשונה שלה, כשהשחקנים הבוטים היו: ז'אן קלוד בונאטו, דן רודריגז וז'אק קשמיר.

בהמשך נשרה לליגה השנייה וחזרה. בתחילת שנות ה-80, הקבוצה סבלה ממספר עונות מאכזבות, אך השתפרה לאורך העשור, ובסופו של דבר זכתה בתואר האליפות השני שלה בשנת 1991. בתחילת שנות התשעים הקבוצה סיימה בצמרת הגבוהה דרך קבע ונאבקה על האליפות לצד קבוצות כמו לימוז' ופו אורטז.

בשנת 1995 זכתה הקבוצה בתואר האליפות השלישי שלה. לאחר מכן נקלעה לבעיות כלכליות. בשנת 2002, למרות שסיימה במקום ה-14 ונשארה מעשית בליגה, הורדה הקבוצה לליגה השנייה מסיבת חוסר ערבויות כספיות. ובסיום עונת 2006/07 הגיעה הקבוצה עד לחצי גמר הגביע הצרפתי, ובנוסף ירדה הקבוצה עד לליגה השלישית וחזרה לאחר שנה לליגה השנייה. בתחילת עונת 2012/13 השתנה סימלה ושמה של הקבוצה ל"שארקס דאנטיב" (כרישי אנטיב). בסיום העונה העפילה הקבוצה בחזרה לליגה הבכירה, לאחר שסיימה במקום החמישי והגיעה עד לגמר הפלייאוף, בו ניצחה את קבוצת שאלון-ריימס 0-2 בסיכום שני מפגשים. בסיום עונה אחת ירדה הקבוצה לליגה השנייה מהמקום ה-15.

במסגרת אירופאית
---------------

במסגרת האירופאית שיחקה הקבוצה בגביע קוראץ' בשנות ה-80 ובשנות ה-90, מלבד עונות 1991/92, 1994/95 שבהן שיחקה בגביע אירופה לאלופות.

בשנת 2009 נהרס ההיכל הביתי הוותיק **ז'אן בונוז**, ובמקומו נבנה ה**אזור ארנה**. היכל מודרני עם דגש אקולוגי וידידותי לסביבה המכיל 5,249 מקומות ישיבה, שייפתח באמצע חודש אוגוסט 2013. בזמן הבניה אירחה הקבוצה באופן זמני באולם **סלוס סנטוני** הקטן יחסית עם 1,300 מקומות ישיבה.

שחקני עבר בולטים
----------------

* צרפתצרפת יאן מולינרי
* צרפתצרפת לורו פוארה
* צרפתצרפת ז'אק מונקלאר
* ארצות הבריתארצות הברית דייוויד ריברס
* ארצות הבריתארצות הברית מייקל ריי ריצ'רדסון
* ארצות הבריתארצות הברית רוברט סמית'

תארים והישגים
-------------

* **הליגה הצרפתית**:
	+ אליפות (3): 1970, 1991, 1995
	+ מקום שני: 1972, 1984, 1990, 1994
* **הגביע הצרפתי**:
	+ חצי גמר: 2007

**תמונות של ההיכל הישן**

* מבט פנימי ז'אן בונוזמבט פנימי **ז'אן בונוז**
* התחלת ההריסה של היכל ז'אן בונוזהתחלת ההריסה של היכל **ז'אן בונוז**

קישורים חיצוניים
----------------

ויקישיתוף מדיה וקבצים בנושא **שארקס דאנטיב** בוויקישיתוף
* אתר האינטרנט הרשמי של שארקס דאנטיב
בלוגיקה מתמטית ומדעי המחשב, **כוכב קלין** או **סגור קלין** ובסימון מתמטי **\***(**Kleene Star**, **Kleene Closure**) היא פעולה אונארית, על קבוצה של מחרוזות או על קבוצה של תווים כלשהם. הפעלה של כוכב קלין על קבוצה A מסומנת כ-A^{\*}. בכוכב קלין נעשה שימוש נרחב בביטויים רגולריים, והוא ההקשר שבו נטבע ואופיין המונח על ידי סטיבן קלין כדי לייצג אוטומטים מסוימים, אשר בהקשר הזה משמעו "אפס או יותר".

תכונות:

1. אם V היא קבוצה של מחרוזות, אז {\displaystyle V^{\*}} מוגדרת כקבוצה הקטנה ביותר המכילה את *V* ואת המחרוזת הריקה \varepsilon , וסגורה תחת שרשור.
2. אם *V* היא קבוצה של תווים, אז {\displaystyle V^{\*}}היא קבוצת כל המחרוזות שניתן להרכיב מאוסף של סמלים ב-*V*, כולל המחרוזת הריקה \varepsilon .

הקבוצה \**V* ניתנת לתיאור כקבוצה של מחרוזות סופיות שנוצרו על ידי שרשור שרירותי של אלמנטים של *V*, המאפשר את השימוש של אותו תו מספר פעמים בלתי מוגבל.

אם *V*קבוצה ריקה \emptyset  או היחידון המכיל את המחרוזת הריקה {\displaystyle \{\varepsilon \}}, אז {\displaystyle V^{\*}=\{\varepsilon \}}; אחרת, אם *V* היא קבוצה סופית, אז {\displaystyle V^{\*}}הוא קבוצה בת־מנייה. גם כאשר *V* היא קבוצה בת־מנייה, {\displaystyle V^{\*}} הוא קבוצה בת־מנייה.

הגדרה וסימון
------------

עבור קבוצה נתונה *V* נגדיר:

{\displaystyle V\_{0}=\{\varepsilon \}} (שפה המורכבת מהמחרוזת הריקה בלבד),
{\displaystyle V\_{1}=V}
ובאופן רקורסיבי נגדיר את האיברים הבאים:

{\displaystyle V\_{i+1}=\{wv:w\in V\_{i},v\in V\}} לכל {\displaystyle i\geq 0}.

אם *V* היא שפה פורמלית, אז {\displaystyle V\_{i}} היא החזקה ה-i של הקבוצה V, קיצור של שירשור של קבוצה *V* עם עצמה iפעמים. כלומר, {\displaystyle V\_{i}} יכול להיות מובן כקבוצת כל המחרוזות שהן שרשור של i איברים של V, ולעיתים מסמנים אותו {\displaystyle V^{i}}.

בכתיב מתמטי, כוכב קלין מוגדר על ידי:

{\displaystyle V^{\*}=\bigcup \_{i\in \mathbb {N} }V\_{i}=\{\varepsilon \}\cup V\cup V\_{2}\cup V\_{3}\cup V\_{4}\cup \ldots .}.

דוגמאות
-------

כוכב קלין על קבוצה בת איבר אחד: {\displaystyle \{a\}^{\*}=\{\varepsilon ,a,aa,aaa,aaaaa,aaaaaa,\dots \}}.

כוכב קלין על קבוצת מחרוזות: {\displaystyle \{ab,c\}^{\*}=\{\varepsilon ,ab,c,abab,abc,cab,cc,ababab,ababc,abcab\dots \}}.

הערות שוליים
------------

1. ↑  Nayuki Minase (10 במאי 2011). "Countable sets and Kleene star". *Project Nayuki*. נבדק ב-11 בינואר 2012. `{{cite web}}`:  (עזרה)
2. ↑  Countable sets and Kleene star, Project Nayuki
3. ↑  Ebbinghaus, Heinz-Dieter; Flum, Jörg; Thomas, Wolfgang (1994). *Mathematical Logic* (2nd ed.). New York: Springer. p. 656. ISBN 0-387-94258-0. The **Kleene closure** *L*\* of *L* is defined to be {\displaystyle \sideset {}{\_{i=0}^{\infty }}\bigcup L^{i}}.
**אוורוסטרה** (שם מדעי: **Averostra**; מילולית: "חוטם עוף") הוא ענף גדול של דינוזאורים בעלי אגן דמוי לטאה מקבוצת התרופודים, הכוללים את מרבית התרופודים הקיימים. הם התפתחו החל מהיורה התחתון שלפני 201 מיליון שנה ונכחדו לפני 66 מיליון שנה עם הכחדת הקרטיקון, למעט העופות שכנראה התפתחו מהם.

בני הקבוצה כוללים את מיני הדינוזאורים הנאותרופודים שבקבוצת התרופודה שהם בעלי התמחות גדולה בציד וטריפה והם בעלי לסת עליונה בעלת פתחי צד רחבים יותר, אשר פינו מקום לחוטם ארוך בעל אמצעי הרחה וכן שורות נוספות של שיניים משוננות שהועילו לציד. עם זאת מספר קבוצות איבדו את הלסתות הארוכות והשיניים החרוטיות, ביניהם מיני המנירפטורים.

הקבוצה מתחלקת לשתי קבוצות ששתיהן שרדו עד סוף הקרטיקון, אם כי לא באותם אזורים. הצרטוזאורים כוללים את הצרטוזאוריים, האבליזאוריים, הנואזאוריים וקרוביהם והטטנורים, בהם נכללים המגלוזאורים, הקרנוזאורים, הקלורוזאורים והמגרפטוריים.

מיון
----

* קבוצה צרטוזאוריה (Ceratosauria)
* קבוצה טטנורים (Tetanurae)
	+ קבוצה אוריואידס (Orionides)
		- קבוצה מגלוזאורים (Megalosauroidea)
		- קבוצה אוונתרפודה (Avetheropoda)
			* קבוצה קרנוזאוריה (Carnosauria)
			* קבוצה קלורוזאורים (Coelurosauria)
			* קבוצה מגרפטוריים (Megaraptora)? - מצויים במחלוקת

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
 |
**מנסן** (באנגלית: **Mansun**) הייתה להקת רוק אלטרנטיבית, שהוקמה בצ'סטר, שבאנגליה, בשנת 1995. המזוהה גם עם תת-הז'אנר, בריט פופ.

היסטוריה
--------

חברי הלהקה נפגשו בתחילת שנות התשעים, שניים מהם עבדו יחדיו בתעשיית הדפוס כמרטשי תמונות והתיידדו עקב הערצתם לדייוויד בואי וללהקות גל חדש כגון דוראן דוראן וABC. ההרכב הראשוני של הלהקה התגבש תוך כדי בילוי במועדונים בליברפול ונגינה משותפת. סולן הלהקה, פול דרייפר היה חבר בעברו בצמד האלקטרוני גרינד.

הלהקה נקראה בתחילה גריי לנטרן והדמו שהקליטים משך את תשומת ליבן של חברות התקליטים, אך השם "גריי לנטרן" לא מצא חן בעיני אנשי תעשיית המוזיקה והשם שונה לMansun, על-פי שם בי-סייד של הוורב, "A Man Called Sun"

הלהקה החלה להופיע ב-1995 לאחר שיצא להם סינגל בכורה ומספר אלבומי EP.

בפברואר 1997 יצא אלבום הבכורה המצליח של הלהקה Attack of the Grey Lantern. הסינגל הבולט Wide open space היה להיט גם בישראל. 

Six, אלבומה השני של הלהקה יצא ב-1998 והיו בו, מלבד אינדי ובריט פופ, גם השפעות של רוק מתקדם, האלבום לא הצליח מסחרית, אך העמיד ללהקה גרעין גדול של מעריצים ומעריכים בתעשיית המוזיקה.

Little Kix, אלבום האולפן השלישי של הלהקה יצא בשנת 2000. האלבום הוקלט באסטוריה, שהיה אולפן בבעלות גיטריסט פינק פלויד דייוויד גילמור, האלבום היה יותר קליל מSix, אך לא הצליח לשחזר את ההצלחה של האלבום הראשון, דבר שבסופו של דבר הוביל לפירוק הלהקה.

באפריל ומאי 2002 יצאה הלהקה לסיבוב הופעותיה האחרון בבריטניה.

לאחר חודשים של ספקולציות, הוכרז ב־2 במאי 2003 על פירוק הלהקה, אף על פי ששירים חדשים הוקלטו, חלקם יצאו באוסף "קלפטומניה" שיצא ב-2004.

חלק מחברי הלהקה פנו לקריירת סולו, פול דרייפר ערך מספר סיבובי הופעות עם שירי הלהקה, האחרון שבהם בשנת 2019.

דיסקוגרפיה
----------

* Attack of the Grey Lantern (1997)
* six (1998)
* Little kix (2000)
* Kleptomania (2004)

קישורים חיצוניים
----------------

* 

* אתר האינטרנט הרשמי של מנסן
* מנסן, ברשת החברתית פייסבוק

* מנסן, ברשת החברתית טוויטר

* מנסן, במסד הנתונים הקולנועיים IMDb (באנגלית)

* מנסן, באתר סאונדקלאוד (באנגלית)

* מנסן, באתר Last.fm (באנגלית)

* מנסן, באתר AllMusic (באנגלית)

* מנסן, באתר MusicBrainz (באנגלית)

* מנסן, באתר דיזר

* מנסן, באתר Discogs (באנגלית)

* מנסן, באתר Songkick (באנגלית)

* מנסן, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb140050405 (data)
* ISNI: 0000 0001 1523 5222
* LCCN: n2003078396
* MusicBrainz: a8be3422-d905-42c9-90b6-90ee45e3e938
* NKC: xx0131001
* VIAF: 140917918
* WorldCat: lccn-n2003078396

 |
**הקרן הרוסית להשקעות ישירות** (ברוסית: **Российский фонд прямых инвестиций**) היא קרן עושר ריבונית שנוצרה על ידי ממשלת רוסיה בשנת 2011 כדי להשקיע בחברות מובילות בענפי הכלכלה. בכל העסקאות, הקרן משקיעה במשותף עם המשקיעים המוסדיים הגדולים בעולם - קרנות הון פרטיות, קרנות ריבון וחברות מובילות בתעשייה. לפיכך, הקרן ממלאת תפקיד חשוב במשיכת השקעות ישירות לכלכלה הרוסית. מנכ"ל הקרן הוא קיריל אלכסנדרוביץ' דמיטרייב.

ההון המנוהל על ידי הקרן עומד על 10 מיליארד דולר. הקרן השקיעה ואישרה למטרות השקעה יותר מטריליון רובל, מתוכם יותר ממאה מיליארד רובל הם מכספי הקרן ויותר מ-900 מיליארד רובל הם קרנות של משקיעים משותפים, שותפים ובנקים. הקרן גם מושכת יותר מ-30 מיליארד דולר של הון זר לכלכלה הרוסית ובנתה מספר שותפויות אסטרטגיות ארוכות טווח.

היסטוריה
--------

הקרן הוקמה ביוני 2011 ביוזמת נשיא הפדרציה הרוסית דמיטרי מדבדב וראש הממשלה ולדימיר פוטין.

בשנת הפעילות הראשונה שלה השלימה הקרן עסקאות לרכישת מניות MICEX-RTS ו-Enel OGK-5. ביוני 2012 הקימו הקרן ותאגיד ההשקעות בסין (CIC) את קרן ההשקעות הרוסית-סינית.

ב-2 ביוני 2016, נשיא רוסיה ולדימיר פוטין חתם על החוק הפדרלי "אודות הקרן הרוסית להשקעות ישירות", שמרחיק את הקרן ממבנה Vnesheconombank שאליו הייתה כפופה בעבר ומעניק לה מעמד הקרן הריבונית של רוסיה. בשנים 2018–2019 נידונה סוגיית הצורך בתיאום פעילות הקרן יחד עם מוסדות פיתוח אחרים כמו תאגיד הפיתוח הממלכתי VEB.RF.

במהלך התפרצות נגיף הקורונה ברוסיה הקרן מימנה את פיתוחו של חיסון Gam-COVID-Vac שמשווק על ידי חברות התרופות אליום ו-R-Pharm.

אסטרטגיה
--------

הקרן חברה מלאה בקבוצת העבודה הבינלאומית המונה 26 קרנות עושר ריבוניות שהפיקו את "העקרונות והפרקטיקות הכלליות המקובלות של קרנות עושר ריבוניות" (המכונים 'עקרונות סנטיאגו'). עקרונות אלה נוצרו כדי להוכיח למשקיעות ולשווקים הפיננסיים הבינלאומיים כי לקרנות עושר ריבוניות יש מסגרות פנימיות חזקות ושיטות ממשל וכי השקעותיהן נעשות רק על בסיס כלכלי ופיננסי.

ראו גם
------

* רשות ההשקעות של אבו דאבי
* קרן לאזרחי ישראל

קישורים חיצוניים
----------------

* אתר האינטרנט הרשמי של הקרן הרוסית להשקעות ישירות
* הקרן הרוסית להשקעות ישירות, ברשת החברתית פייסבוק

* הקרן הרוסית להשקעות ישירות, ברשת החברתית טוויטר

* הקרן הרוסית להשקעות ישירות, סרטונים בערוץ היוטיוב

* הקרן הרוסית להשקעות ישירות, באתר פליקר

הערות שוליים
------------

1. 1 2  "Общая информация о Российском фонде прямых инвестиций". *Веб-сайт РФПИ*.
2. ↑  "ЕБРР и РФПИ станут акционерами ММВБ-РТС". Ведомости. אורכב מ-המקור ב-2012-09-13. נבדק ב-2012-06-30.
3. ↑  "ОАО «ИНТЕР РАО ЕЭС» продает 26,43% акций ОАО «ЭНЕЛ ОГК-5» фонду РУСЭНЕРГО, РФПИ И MRIF". Interfax.
4. ↑  "РФПИ и Китайская инвестиционная корпорация создают инвестфонд объемом $3-4 млрд". Interfax. אורכב מ-המקור ב-2012-09-13. נבדק ב-2012-06-30.
5. ↑  "Путин подписал закон о новом статусе Российского фонда прямых инвестиций". *ТАСС*. 2 ביוני 2016. `{{cite news}}`:  (עזרה)
6. ↑  Ъ-Газета — Прямые инвестиции уходят из ВЭБа
7. ↑  "Шувалов сделает ВЭБ платформой для институтов развития". РБК. נבדק ב-2019-07-05.
**הקרן לשיתוף פעולה כלכלי** (באנגלית: **Economic Cooperation Foundation** - **ECF**) היא ארגון לא ממשלתי ללא כוונות רווח (NGO) שהוקם ב-1991 על ידי יוסי ביילין, יאיר הירשפלד, נואף מסאלחה ורון פונדק על מנת לקדם שיתוף פעולה ישראלי-ערבי, ובפרט ישראלי-פלסטיני.

הקרן משמשת בראש ובראשונה כ"צוות חשיבה" ("Think tank") שמעלה רעיונות ומנסח ניירות עמדה בנושאים שונים הנוגעים ליחסים בין ישראל לפלסטינים. מיד עם ביטול החוק לאיסור מפגשים עם אנשי אש"ף במסגרת זו הוכנו מחקרים וניירות עמדה בנושא הסדר קבע עתידי.
בין מטרות הקרן "עידוד הקהילה האירופית להתערבות בתהליך השלום בין ישראל למדינות ערב".

הקרן משתתפת בפרויקטים שונים לשיתוף פעולה בין גורמים ישראלים לפלסטינים בתחומי הבריאות, איכות הסביבה ונושאים מוניציפליים, ובפרויקטים לקידום מעמד ערביי ישראל.

לאחר פרוץ האינתיפאדה השנייה וקריסת תהליך השלום, הרחיבה הקרן את פעולותיה, ועסקה בניהול משברים ותכנון מדיני וכלכלי ארוך-טווח. במהלך ההתנתקות מרצועת עזה, יצרה הקרן מנגנון שאיפשר לחקלאים הישראלים ברצועה להעביר החממות שבבעלותיהם לידיים פלסטיניות תוך קבלת תשלום מתורמים בינלאומיים.

על אף שהקרן אינה מפרסמת ניירות עמדה תחת שמה, חוקרים הנמנים בצוות החשיבה של הקרן מפרסמים מאמרים על דעת עצמם. בין הבולטים שבהם הם שאול אריאלי ויונתן תובל.

הקרן ופרויקטים שלה ממומנים מתרומות. אחד מהתורמים הגדולים לקרן, בנוסף לארגונים בינלאומיים ולתורמים פרטיים, הוא האיחוד האירופי, עובדה שגוררת ביקורת כנגד ביילין, וטענות על התערבות כביכול של ממשלה זרה בעניינים הפנימיים של ישראל. יואב יצחק חשף כי פעילות ציבורית ופוליטית של יוסי ביילין בעת שהיה חבר הכנסת, מומנה בידי הקרן.

קישורים חיצוניים
----------------

* 

* אתר האינטרנט הרשמי של הקרן לשיתוף פעולה כלכלי
* הקרן לשיתוף פעולה כלכלי, באתר "גיידסטאר ישראל"

הערות שוליים
------------

1. 1 2  יואב יצחק, מחלקה ראשונה [26.10.01]: המימון של ביילין; האנטרקס לסל וחסל; החוקר של שרון, באתר News1 מחלקה ראשונה‏, 26 באוקטובר 2001

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 133067379
* WorldCat: viaf-133067379

 |
**טיגריס ג'אווה** (שם מדעי: *Panthera tigris sondaica*) הוא תת-מין נכחד של טיגריס שהיה קיים באי ג'אווה שבאינדונזיה. יחד עמו באי היו גם את תת-המינים טיגריס באלינזי וטיגריס טרינילי שאף הם נכחדו.

תיאור
-----

תת-המין היה קטן ביחס לשאר המין שבאסיה, אך גדול ביחס לתת-המין השני שבאי, הטיגריס הבאלניזי. זכרי תת-המין שקלו בין 100 ל-140 ק"ג וכשאורך גופם נע מ-200 עד 240 ס"מ. הנקבות הקטנות יותר מן הזכרים, שקלו כ-75 עד 115 ק"ג. הפרווה מפוספסת בפסים ארוכים לאורך הגוף, שהיו מעט יותר גדולים מאשר של הטיגריס סומטרה. החוטם היה ארוך וצר, כיפת הגולגולת צרה באופן משמעותי, והשן החותכת הגדולה (Carnassials) ארוכה באופן יחסי. גודלו הקטן יחסית של הטיגריס נובע מכלל ברגמן, הקובע כי גודלם של יונקים ינבע ישירות מהאקלים השורר באזור גידולם, כך שבאזור חם יחסית תינתן עדיפות בברירה הטבעית לפרטים בעלי ממדי גוף קטנים יותר. עם זאת עקבותיהם גדולות יותר מאשר של הטיגריס בנגלי.

הכחדה
-----

בתחילת המאה ה-20 אוכלוסיית האי ג'אווה מנתה כ-28 מיליון בני אדם, וכמות גידולי האורז לא עמדה בכמות הדרישות של האוכלוסייה הגדלה בקצב מהיר. בגלל כך, הוחל בבירוא יערות טבעיים בקצב מזורז. יערות אלו, ואוכלוסיית החי שבהם, היו בית גידול עבור הטיגריס. בשנת 1938 יערות כיסו 23% משטח האי, ובשנת 1975 רק 8% מהאי היה מיוער.

בנוסף, אוכלוסיית אייל טימור, שהיה טרפו העיקרי של הטיגריס, סבלה ממספר מחלות שצימצמה את מספרם, כך שגם היצע הטרף עבור הטיגריס היה נמוך במיוחד. 

הדיווח המאומת האחרון על תת-המין הוא משנת 1979, כשכבר בשנת 1971 נורתה האם האחרונה שנצפתה, ומאז לא נראו עוד גורים של תת-המין.

במשך השנים נעשו עשרות דיווחים בלתי מאומתים על הטיגריס, אך עד כה לא נמצא אישוש לטענות אלו.

קישורים חיצוניים
----------------

ויקישיתוף מדיה וקבצים בנושא **טיגריס ג'אווה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  טיגריס ג'אווה באתר הרשימה האדומה של IUCN
שגיאות פרמטריות בתבנית:מקורות   
פרמטרי חובה [ נושא ] חסרים 

**קול המשנה** הוא מפעל לעידוד ושינון המשנה באמצעות מערכת קולית בטלפון.

על המפעל
--------

המיזם תוכנן מתוך מטרה לעודד הספק וידע במשנה לילדים מהגיל בו הם מתחילים ללמוד משניות (גילאי 8-9) ועד לגילאי תלמידי ישיבה קטנה (גילאי 15-16). את העמותה הגה ויזם ראש ישיבת באר התורה הרב גבריאל יוסף לוי והיא מפוקחת על ידי ועדת רבנים ואנשי חינוך בנשיאות הרב ישראל גנס, מראשי ישיבת קול תורה.

על פי תורת הנסתר, לימוד ותפילה לעילוי נשמת נפטר מעלה את נשמתו ממדרגה למדרגה בעולם הבא. המפעל מאפשר הנצחה על ידי שינון אלפי משניות בפי תינוקות של בית רבן, ביום היארצייט. עבור אנשים עריריים או כאלו שאין צאצאים הלומדים עבורם, משובץ אברך שיאמר עליהם קדיש. בנוסף מוקדש הלימוד לזכר חללי פעולות איבה וחללי מערכות ישראל. מטרת המפעל הוא להשיג 6,000,000 שינוני משניות בשנה, להנצחת נספי השואה.

אופי הפעילות
------------

המערכת הקולית מאפשרת למנויים שינון של עד 15 משניות ליום, תוך אפשרות האזנה להסברים רהוטים על ששת סדרי המשנה. בנוסף מופץ עלון חודשי גרפי ומושך המדרבן ילדים ללמוד 'משנה יומית', ובין היתר מתפרסמים בו סיפורים על גדולי ישראל, ומדור 'משנה ולקחה' – מוסר השכל שניתן להפיק מהמשנה החודשית.

נוסף על כך נהגתה תוכנית יומית ללימוד ושינון, שבמסגרתה נשלח לבית המנויים מדי חודש חוברת מהודרת, ובה 30 משניות המבוארות באופן צח וקולח לילדים, על מנת להעניק לימוד חווייתי. בחוברת מבחנים קצרים המסכמים את ביאורי המשנה, תוך אפשרות למנויים להשיב במערכת על התשובות הנכונות ולזכות בפרסים.

ראו גם
------

* קול הלשון
* קול הדף
* המשנה היומית
פירוש נוסף ערך זה עוסק בעיירה באוסטריה. אם התכוונתם למשמעות אחרת, ראו רכניץ (פירושונים).

**רכניץ** (בגרמנית: **Rechnitz**, בהונגרית: **Rohonc**) היא עיירה במדינת המחוז בורגנלנד שבאזור אוברוורט, אוסטריה. בעיירה נמנו 3,133 תושבים בתחילת 2013.

גאוגרפיה
--------

העיירה שוכנת בדרום בורגנלנד, על הגבול עם הונגריה, ליד בוז'וק וסומבטהי. ההר הגבוה ביותר בבורגנלנד (בגרמנית: Geschriebenstein) ומרגלותיו המזרחיים של האלפים נמצאים בחלקם בתחומי העיירה.

היסטוריה
--------

עד 1920 הייתה העיירה חלק מהונגריה, בדומה לכלל מחוז בורגנלנד. ב-1898 נקבע שהיא תקרא בשמה ההונגרי Rohonc, כחלק ממדיניותה של ממשלת בודפשט. בשנת 1919, עם סיומה של מלחמת העולם הראשונה, מחוז בורגנלנד הועבר לאוסטריה בהתאם לחוזה סן-ז'רמן וחוזה טריאנון. מ-1921 הייתה העיירה חלק מהמדינה האוסטרית בורגנלנד.

### מלחמת העולם השנייה

 ערך מורחב – **טבח רכניץ**  

בלילה שבין 24 ו-25 במרץ 1945 נרצחו כ-200 עובדי כפייה יהודים הונגרים ליד רכניץ, על ידי קבוצה של תושבים מקומיים מהחברה הגבוהה שהתאספו למסיבה בטירה של רוזנת בתיאני (Batthyany), שנולדה בשם מרגיט תיסן-בורנמיסה. בשלב מסוים במהלך הערב חולקו רובים לבאי המסיבה, והם יצאו כדי לטבוח בפועלים היהודים במקום. לאחר הטבח חזרו האורחים לטירה והמשיכו לחגוג.

קישורים חיצוניים
----------------

ויקישיתוף מדיה וקבצים בנושא **רכניץ** בוויקישיתוף
* 

* אתר האינטרנט הרשמי של רכניץ
* רכניץ (אוסטריה), דף שער בספרייה הלאומית

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007540214905171
* GND: 4325177-8
* LCCN: n96042096
* MusicBrainz: 1bbf733a-bb21-4b18-b6a0-0c284bea8f09
* NKC: ge695484
* VIAF: 146091848
* WorldCat: lccn-n96042096

 |
**Circle in the Square Theatre School** הוא בית ספר למשחק, מוסד ללא כוונת רווח, הקשור לתיאטרון Circle in the Square Theatre, הוא בית הספר היחידי השייך לתיאטרון בברודוויי. 
הוא מציע מסלולי לימוד של שנתיים: מסלול משחק מקצועי ומסלול מחזמר מקצועי. תוכנית המחזמר מיוחדת בכך שהיא זהה לתוכנית המשחק ובנוסף לה לוקחים התלמידים שיעורים נוספים במוזיקה.
בית הספר נוסד בידי תיאודור מאן ב-1961. בשנתו הראשונה הוא שכן ברחוב בליקר שבגריניץ' וילג' ולמדו בו 15 תלמידים, באותה עת תיאטרון Circle in the Square Theatre היה באוף ברודוויי. ב-1971, הוא עבר למקומו הנוכחי בפרמאונט פלזה. לומדים בו כמאתיים תלמידים.

בוגרים ידועים
-------------

מילי אביטל, קווין בייקון, ריצ'רד ברוקס, רייצ'ל שאגאל, שרה קלארק, בניסיו דל טורו, ליסה אדלשטיין, לינדה פיורנטינו, ג'ינה גרשון, פיליפ סימור הופמן, פליסיטי האפמן, קריסטן ג'ונסטון, ג'סטין קירק, ג'ונתן לה-פאליה, מת'יו לילארד, אנדרו מקארתי, ג'ון מקגינלי, אידינה מנזל, קן אולין, ניקול ארי פרקר, רוברט פיקרדו, מולי שאנון, רונדל שרידן, ננסי טראוויס, קווין וייזמן ועוד.

קישורים חיצוניים
----------------

* 

* אתר האינטרנט הרשמי של Circle in the Square Theatre School (באנגלית)
* ההיסטוריה של בית הספר

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 4675 6524

 |
**טבעת הקוּלָה** הוא כינויה של מערכת של קשרי מסחר בין איי הטרובריאנדים אשר בגינאה החדשה המשמשת להחלפה טקסית של חפצי יוקרה (כלכלת מתנה). ברוניסלב מלינובסקי היה הראשון שתיאר פעילות זו בשנת 1920.

צמיד זרוע של הקולה
הטקס מתחיל כאשר הגברים המקומיים יוצאים להפלגה בסירות למרחקים, על מנת להחליף קונכיות יקרות ערך עם חבריהם באיי אלמוגים אחרים. המסע אורך שבועות ואף חודשים, וכרוך לא אחת בקשיים ותלאות רבים. חפצי הערך כוללים מחרוזות צוואר מקונכיות אדומות, העושות את דרכן תמיד בכיוון השעון, וצמידי זרוע מקושטים בקונכיות לבנות הסובבים תמיד לכיוון הנגדי. ערכם של חפצי ערך אלו נקבע על-פי גודלן, צבען, ברק קליפתן ובייחוד סיפור תולדותיהן. כמה מהקונכיות מפורסמות ויקרות מאוד ובהגיען לאי מסוים נוצרת התרגשות רבה. איש מבין הגברים אינו יכול להחזיק את חפצי הערך זמן רב מדי, לכל היותר לעשר שנים, משום שלכל ענק או צמיד ישנו "מסלול" שעליו לעבור ואל לבן האיים לעמוד בדרכו.

הגברים היוצאים להפלגות עשויים אומנם גם לסחור במוצרים אחרים, אך זו לא המטרה העיקרית שלשמה מתקיים המסע. למעשה, הפלגות הקולה אינן תנאי הכרחי למסחר, ומטרתם האמיתית של בני הטרובריאנדים במסעות אלו היא לחולל היסטוריה. כך שעל ידי הפצת חפצי הערך הללו, הנושאים עימם את תולדות מסעותיהם ושמות בעליהם השונים, מאדירים הגברים הנושאים חפצים אלה את שמם ומחזקים את כוחם והשפעתם הפוליטית. לכאורה המטרה היא להחליף כל קונכייה בקונכייה שוות גודל וערך, אך הגברים מגייסים את כל המשאבים החומריים ורזי הכישוף שלהם על מנת להגיע לגדולי האספנים ולהשיג את מיטב הקונכיות.

לטבעת הקולה ישנה חשיבות בהיבטים הבאים:

1. טבעת הקולה היא דוגמה קלאסית לפונקציות הרבות שיש לחליפין של מתנות. בין השאר, חיזוק וביסוס קשרים חברתיים, יצירת קשרים פוליטיים, ומשא ומתן על סטטוסים חברתיים.
2. טבעת הקולה היא תהליך מורכב של פולחן, קשרים פוליטיים, עסקאות כלכליות, מסעות, כשפים ומיזוג חברתי. בכך היא מדגימה את קביעתו של מרסל מוס שלחליפין יש תכונות של עובדה חברתית טוטאלית. היינו, למסגרת החליפין מתלווים אספקטים רבים הקשורים למוסדות השונים בחברה: יחסים פוליטיים, קשרים חברתיים, כללי התנהגות, מערכת דתית ומאגית, כלכלה, אסתטיקה, וכו'.
3. טבעת הקולה מדגימה את ההבחנה שערך מרסל מוס בין חליפין של מתנות ובין חליפין של סחורה במסגרת של שוק סחורות. בנוסף היא מדגימה את הקשר ההדוק בין תרבות לכלכלה ואת העובדה שהכלכלה אינה עומדת בפני עצמה.
4. טבעת הקולה מדגימה כיצד היסטוריה מכוננת ומעוצבת במסגרת חברתית של משא ומתן. החליפין יוצר היסטוריה של הפריטים וכן של מיתוסים וסיפורים. ניתן לראות בעזרת טבעת הקולה כיצד טעם אסתטי מיוצר, וכיצד הוא תוצר חברתי.

קישורים חיצוניים
----------------

ויקישיתוף מדיה וקבצים בנושא **טבעת הקולה** בוויקישיתוף
* טבעת הקולה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph436048

 |
ייבוש טבק בתנור במיטלפורד, ויקטוריה, אוסטרליה מ-2018. תנור זה נבנה בשנת 1957, והועבר לפארק רוטרי בשנת 2000. תנורים מסוג זה נבנו משנות השלושים המוקדמות ועד שנות השישים המאוחרות.
עלי טבק בסמ"ה מיובשים תחת השמש בכפר קסנתי, יוון
**טבק** הוא מוצר המיוצר מעלי צמח הטבק (ממינים שונים), לאחר שעברו תהליך עיבוד, הכולל ייבוש ושימור. הצמח הוא חלק מהסוג "ניקוטיאנה" (אנ') וממשפחת הסולניים. בעוד שיותר מ-70 מינים שונים של ניקוטיאנה ידועים, המין הנפוץ והמוכר ביותר הוא ניקוטיאנה טבקום. המין העוצמתי יותר ניקוטיאנה רוסטיקה (אנ') נמצא גם הוא בשימוש ברחבי העולם.

הטבק מכיל ניקוטין, שהוא אלקלואיד ממכר אשר ממריץ את מערכת העצבים, והרמלה אלקלואידים (אנ').

עלי הטבק המיובשים משמשים בעיקר לעישון סיגריות, סיגרים, וכטבק למקטרת ולנרגילה. הטבק נצרך גם בדרכים נוספות ובהן טבק הרחה, טבק לעיסה (אנ'), טבילת טבק (אנ'), וסנוס.

ההשפעות הבריאותיות של עישון טבק הן רבות. השימוש בטבק הוא גורם סיכון למחלות רבות, במיוחד אלה המשפיעות על הלב, הכבד והריאות, ועלול לגרום לסוגים שונים של מחלת הסרטן, ובעיקר לסרטן הריאה.

ב-2008 הכריז ארגון הבריאות העולמי על טבק כגורם תמותה מספר אחד שניתן למניעה בעולם.

במדינות שונות נחקקו חוקים שנועדו להקשות על צריכת מוצרי טבק. כך, בישראל, בדצמבר 2018 אישרה הכנסת חוק להגבלת פרסום מוצרי טבק ושיווקם.

ראו גם
------

* טבק (שיח)

קישורים חיצוניים
----------------

ויקישיתוף מדיה וקבצים בנושא **טבק** בוויקישיתוף
* טבק, באתר אנציקלופדיה בריטניקה (באנגלית)
* טבק, דף שער בספרייה הלאומית

הערות שוליים
------------

1. ↑  Rudgley, Richard. "Tobacco: from The Encyclopedia of Psychoactive Substances". *Biopsychiatry*. Little, Brown and Company (1998). נבדק ב-26 בנובמבר 2017. `{{cite web}}`:  (עזרה)
2. ↑  "WHO Report on the global tobacco epidemic, 2008 (foreword and summary)" (PDF). World Health Organization. 2008. p. 8. Tobacco is the single most preventable cause of death in the world today.
3. ↑  אריק בנדר, ‏הכנסת אישרה את החוק להגבלת פרסום מוצרי טבק ושיווקם, באתר מעריב אונליין, 31 בדצמבר 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538806905171
* BnF: cb11935399d (data)
* GND: 4136670-0
* HDS: 014001
* LCCN: sh85135709
* NARA: 10643339
* NKC: ph126410

 |
**טבעת מצב רוח** היא טבעת המשנה את צבעה בהתאם לטמפרטורת הגוף. הטבעת מהווה סוג של ביופידבק וכביכול מגלה את מצב רוחו של האדם שעונד אותה, לפי הטמפרטורה שלו. הטבעת הייתה פופולרית בשנות ה-70 והיא נחשבת לאחד מהסמלים של העשור. כיום ניתן להשיג את הטבעת גם בצורת עגילים, שרשרות וטבעות רגליים.

טבעת מצב הרוח הומצאה בסוף שנות השישים על ידי יצרן תכשיטים בשם מרווין ורניק. ורניק קיבל את הרעיון לטבעת לאחר שראה את חברו הרופא משתמש ברצועה תרמוכרומית במהלך ניתוח שנועד למדוד את הטמפרטורה של המטופל ישירות מהמצח שלו.

אופן הפעולה של הטבעת
--------------------

טבעת מצב רוח.
האבן בטבעת היא בעצם גביש נוזלי טרמוכרומי המוקף בזכוכית. גביש זה רגיש מאוד וצורתו משתנה עם שינוי הטמפרטורה שלו, דבר הגורם לו להחזיר אורכי גל שונים ובכך לשנות את צבעו. בגלל מספרן הרב של הגרסאות, אין אחידות מלאה בנוגע לצבעים בן כל סוגי הטבעות. אולם, רוב הטבעות מכוונות כך שיראו את הצבע הירוק ב 27.7 מעלות צלזיוס - הטמפרטורה הממוצעת של אדם בהתחשב במרחק הטבעת מהגוף ובסביבה ממוצעת. דבר זה יוצר ברוב הטבעות את סט הצבעים הבא:

* שחור - פחד או עצבנות
* חום - עיפות, מתח נפשי או דאגה
* אפור - חרדה או דחק
* אדום - לחוץ מעט, לא רגוע, או בעל רגשות מעורבבים
* ירוק - טמפרטורת האדם ממוצעת ולחץ הדם אינו גבוה
* כחול - רוגע
* סגול - שמחה או תשוקה

כשאדם שרוי במתח נפשי, טמפרטורת הגוף שלו יורדת, דבר הבא לידי ביטוי בשינוי צבע הטבעת לאדום, אפור חום ולבסוף שחור. להפך, כאשר אדם רגוע או במצב של תשוקה, טמפרטורת הגוף עולה, דבר הגורם לטבעת להשתנות לכחול ולסגול.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **טבעת מצב רוח** |
| ויקישיתוף תמונות ומדיה בוויקישיתוף: **טבעת מצב רוח** |
**ראיין פ. גונזלבס** (באנגלית: **Ryan F. Gonsalves**) הוא קצין בדימוס בדרגת מייג'ור גנרל בצבא ארצות הברית.

ביוגרפיה
--------

גונזלבס נולד בקולורדו ספרינגס וגדל בפורט קרסון בקולורדו. ב-1984 סיים תואר ראשון בניהול באוניברסיטת אריזונה והתגייס לצבא ארצות הברית. 

שירת כמפקד מחלקת טנקים, מפקד מחלקת מרגמות, סגן מפקד פלוגה וקצין לוגיסטי בגדוד הרביעי של רגימנט השריון ה-40 בדיוויזיית הרגלים הרביעית. בשנים 1989–1991 הוצב בבמברג שבגרמניה המערבית כקצין אג"ם ומפקד פלוגת מפקדה בגדוד השלישי של רגימנט השריון ה-35. בתקופה זו נשלח עם יחידתו ללחימה במלחמת המפרץ.

שירת כקצין כוח אדם בחטיבה השנייה של דיוויזיית הרגלים השלישית, קצין אג"ם וסגן מפקד הגדוד הרביעי של רגימנט השריון ה-64. השתתף במבצע שועל מדבר (אנ'). 

ב-2002 מונה למפקד כוח המשימה הראשון של רגימנט השריון ה-66 בדיוויזיית הרגלים הרביעית, ולחם עמו במלחמת עיראק. בשנים 2008–2010 שירת כמפקד החטיבה השנייה בדיוויזיית הפרשים הראשונה והוצב עמה במחוז כירכוכ שבעיראק. תפקידים נוספים אותם מילא הם קצין המבצעים של הקורפוס הרב-לאומי בעיראק, עוזר למפקד כוחות ארצות הברית בעיראק, עוזר מפקד פיקוד הכוחות המשותפים. 

ב-2011 מונה לסגן מפקד לתמרון של דיוויזיית הרגלים הרביעית ובמהלך תפקיד זה קודם לדרגת בריגדיר גנרל. במאי 2013 מונה לראש מחלקת מבצעים, כשירות וניידות באגף המבצעים של הצבא.

במאי 2015 מונה למפקד דיוויזיית הרגלים הרביעית ושירת בתפקיד עד אוגוסט 2017. בתפקידו הבא נקבע שישרת כסגן מפקד הקורפוס השלישי. קידומו הושהה בעקבות פתיחת חקירה להתנהגות לא הולמת. בינואר 2018 בוטל קידומו לדרגת לוטננט גנרל והוא קיבל נזיפה על התנהגותו. במאי 2018 פרש מהשירות הצבאי.

גונזלבס נשוי לג'נט ואב לשניים. הוא בעל תואר שני בלימודי ביטחון לאומי ואסטרטגיה ממכללת המלחמה הלאומית.

קישורים חיצוניים
----------------

ויקישיתוף מדיה וקבצים בנושא **ראיין גונזלבס** בוויקישיתוף
* ביוגרפיה, באתר צבא ארצות הברית

הערות שוליים
------------

1. ↑  Former Fort Carson leader Ryan Gonsalves investigated for misconduct, ‏,gazette.com‏, 9 בנובמבר 2017
2. ↑  Army 2-star loses promotion after calling congressional staffer ‘sweetheart’, ‏armytimes.com‏, 7 בינואר 2018
3. ↑  General Retires 6 Months After 'Unprofessional' Behavior, ‏military.com, ‏3 במאי 2018
"**רישומון**" היא רצועת קומיקס שבועית מאת אילנה זפרן, שהופיעה בעיתון "עכבר העיר" בין השנים 2006-2013. 

כריכת אוגדן הקומיקס
רצועת הקומיקס "רישומון" החלה להתפרסם ביולי 2006. באותה עת שימשה זפרן כעורכת הגרפית של המגזין. בתחילה התפרסמה הרצועה על גבי כחצי עמוד, אולם לאחר זמן גדל שטחה לעמוד שלם. הרצועה מבוססת על 

אירועים מחיי היום יום ונושאים אקטואליים, המוצגים דרך נקודת המבט של "רפי" ו"ספגטי", שני החתולים של דמות מחברת הקומיקס ובת זוגה, המכונות "אמא 1" ו-"אמא 2".

בשנת 2014 יצא לאור אלבום המאגד טורים מתוך הקומיקס בהוצאת "פרדס".

קישורים חיצוניים
----------------

* עידו קינן, "לאן החתולים הולכים כשה"עכבר" סגור?, העין השביעית, 22 במרץ 2013
* אילנה זפרן, רישומון: לחץ, עבודה, באתר הארץ, 8 באוגוסט 2010
* אילנה זפרן, עכבר העיר תל אביב, רישומון: זכויות אדם של חתולים, באתר הארץ, 10 בדצמבר 2009
* אילנה זפרן, עכבר העיר, רישומון: איך מתמודדים עם מחסום בכתיבה?, באתר הארץ, 11 בפברואר 2010
* אתר למנויים בלבד נירית אנדרמן, שני החתולים שנהפכו לכוכבי על מצוירים, באתר הארץ, 7 באוגוסט 2014
* רישומון באתר עכבר העיר